FYNDIG Worktop - white, laminate - IKEA
FYNDIG Worktop, white, laminate, 126x60.6 cm
Size: 126x60.6 cm
126x60.6 cm Selected.
Moisture-, heat- and scratch-resistant laminate worktop; easy to clean. Kente ties Archives - Page 2 of 2 - kingholyafricankentestyle| buy quality kente, tie, backpack, kente banner
HomeKente tiesPage 2 John Walton se matrieks op leerkamp vir beter punte | Netwerk24
John Walton se matrieks op leerkamp vir beter punte
Deur Heilie Combrinck 07 November 2019 06:00
Matrieks van John Walton Senior Sekondêre Skool is vanjaar vir die eerste keer deel van die Ilima matriekkamp wat deur die departement van onderwys befonds word. Hier is Stephen de Bruin (links) skoolhoof en Phillip Joseph (adjunkhoof) in die saal waar die matrieks leer. Foto:HEILIE COMBRINCK
MATRIEKS wat in moeilike omstandighede moet leer of wie se punte nie na wense is nie, word deur die Ilima-projek van die department van onderwys die geleentheid gegun om binne ’n leervriendelike omgewing vir hul laaste groot skooleksamen voor te berei.
John Walton Senior Sekondêre Skool op Uitenhage is vanjaar vir die eerste keer deel hiervan en 57 matrieks is geïdentifiseer vir die projek.
Stephen de Bruin, skoolhoof van John Walton, sê hy het al sedert 2011 by die departement aangeklop om die skool deel te kry van die projek.
“Ons probleem is nié dat ons leerders nie potensiaal het nie. Ons probleem is dat van ons leerders se omstandighede by die huis nie goed is nie,” sê De Bruin.
“Die leerders wat ons geïdentifiseer het vir die projek, is die kerngroep wat grensgevalle is. As hulle slaag, sal dit ons skool se slaagsyfer goed opstoot, maar as hulle druip dan is ons slaagsyfer so 40-50%.”
Daarom, sê De Bruin, is die ses weke se stilte en dissipline om te leer, ’n goeie nagrus en gesonde bord kos wat die leerders by die leerkamp kry, van uiterste belang vir elke leerder en vir die skool. Geen selfoon word op die leerkamp toegelaat nie.
“Al wat hulle moet doen, is leer. Dié kamp gaan maak of ’n leerder ’n platform het vir sy of haar toekoms of nie. As jy matriek slaag, dan staan dit agter jou naam vir die res van jou lewe,” sê De Bruin.
Volgens Phillip Joseph, adjunkhoof van John Walton, is Ilima deel van die departement se matriek-intervensie program vir skole met ’n matriekslaagsyfer van 70% en minder.
“Dit bied aan matrieks, wat voldoen aan die kriteria, die kans om weg van moeilike huislike omstandighede, vir die duur van die matriekeindeksamen, in ’n omgewing te leef en te leer waar daar dissipline is sowel as tutors wat kan help met vakke,” sê Phillip Joseph.
“Ons is baie opgewonde oor die projek. Dit is vanjaar ook die eerste keer wat ons in vakansies en naweke matrieks met ekstra klasse gehelp het wat deur die departement befonds is.”
Twee afgetrede onderwysers, Ricardo Bacon en John Julies sowel as Darion Cowie en oud-leerder Brunique Vaaltyn, hou toesig by die John Walton matrieks wat op die Ilima leerkamp is. Onderwysers word ingedeel om weeksdae by die kamp te slaap en ook toesig te hou.
Een van die matrieks op die leerkamp sê, “By ons huis is daar baie lawaai, ek probeer leer, maar dit werk nie. Hier is dit heeltemal anders, ek het nog nooit vir so lank kon konsentreer sonder dat ek onderbreek word nie.
“Ek is gefokus en ek glo my punte gaan sommer baie beter wees.”
Nog ’n leerder sê, “Ek is baie positief, ek het nog nooit by die huis kon leer soos wat ek hier leer nie. Ons leer 10 ure op ’n dag, dit was nog nooit vir my moontlik nie. Wat ook lekker is, is almal leer en dit is vir my ’n motivering om my beste te gee.”
Leerders word in die week per minibus na die eksamenlokaal geneem en naweke keer hulle terug na hul huise toe.